Acțiune introdusă la 17 februarie 2021 – Construcciones Electromecanicas Sabero/EUIPO - Magdalenas de las Heras (Heras Bareche)
(Cauza T-99/21)
Limba în care a fost formulată acțiunea: spaniola
Părțile
Reclamantă: Construcciones Electromecanicas Sabero, SL (Madrid, Spania) (reprezentanți: I. Valdelomar Serrano, P. Román Maestre și D. Liern Cendrero, abogados)
Pârât: Oficiul Uniunii Europene pentru Proprietate Intelectuală (EUIPO)
Cealaltă parte din procedura care s-a aflat pe rolul camerei de recurs: Magdalenas de las Heras, SA (Aranda de Duero, Spania)
Datele privind procedura în fața EUIPO
Solicitantul mărcii în litigiu: reclamanta
Marca în litigiu: cerere de înregistrare a mărcii Uniunii Europene figurative „Heras Bareche” – cererea de înregistrare nr. 17 979 710
Procedura care s-a aflat pe rolul EUIPO: procedură de opoziție
Decizia atacată: Decizia Camerei cincea de recurs a EUIPO din 2 decembrie 2020 în cauza R 1019/2020-5
Concluziile
Reclamanta solicită Tribunalului:
să constate aplicarea eronată în decizia atacată a articolului 8 alineatul (1) litera (b) din Regulamentul (UE) 2017/1001 al Parlamentului European și al Consiliului;
să soluționeze cauza acordând protecție pentru toate produsele și serviciile solicitate în cererea de înregistrare a mărcii figurative a Uniunii Europene nr. 17 979 710, „Heras Bareche”, solicitată pentru clasele 30 și 35.
să oblige pârâtul să suporte cheltuielile de judecată, inclusiv cheltuielile de reprezentare efectuate de reclamantă în prezenta procedură.
Motivul invocat
Încălcarea articolului 8 alineatul (1) litera (b) din Regulamentul nr. 2017/1001 al Parlamentului European și al Consiliului.
____________